קיץ בבאקו, אזרבייג'ן - שילוב מושלם של פריז ודובאי, כולל שופינג, נופים מיוחדים, מסעדות מעולות והחיים הטובים.
מלון 4 כוכבים השוכן בלב מרכז העיר באקו, במרחק של כ-30 דקות הליכה מהעיר העתיקה וכ-2.9 ק"מ מחוף הים הכספי.
המלון מציע אזור ספא גדול, מזנון ארוחת בוקר עשיר, מסעדה, בר, חדר כושר, סאונה, חמאם טורקי, אמבט עיסוי ואזור מנוחה.
חדרי המלון אלגנטיים וכוללים חיבור אינטרנט אלחוטי מהיר ללא תשלום, טלוויזיה, מיני בר ופינת ישיבה.
העיר העתיקה - חלק זה של העיר בנוי בצורת אליפסה מוקפת חומה. שיטוט בעיר העתיקה יוביל אתכם למוכרי מזכרות, שטיחים, נרגילות, מסעדות מקומיות ועוד.
בשנת 2000 הכריז אונסק"ו על העיר העתיקה של באקו כעל אתר מורשת עולמית.
ונציה הקטנה - אחת השדרות המפורסמות של באקו, המשתרעת לחוף הים הכספי, המדמה את ונציה. באזור מספר בתי קפה ומסעדות ביניהן זורמות תעלות מלאכותיות מקושטות בגשרי אבן דקורטיביים.
מרכז התרבות היידר אלייב - מבנה גדול שנבחר למעוות ביותר באירופה, מלמעלה נראה כחתימתו של נשיא אזרבייג'ן ומהצדדים כמבנה גמיש שמכל זווית מציג מראה אחר. בפנים המבנה תוכלו להתרשם מעבודות אמנות, פריטים מחיי התרבות של אזרבייג'ן ועוד.
מגדל הבתולה העלמה - מגדל בן 8 קומות המתנשא לגובה של 29 מ' וקוטרו לא פחות מ-17 מ'. המבנה נחשב למפורסם ביותר בבאקו ונבנה על פי הערכות במאה ה-12. המקום שימש לתצפית והגנה וכיום נערכת בו תערוכת צילומים וחנות מזכרות. המגדל מופיע על גבי מטבעות ושטרות באזרבייג'ן.
ארמון שירוואנשה - ארמון מהמאה ה-15 שתואר ע"י אונסק"ו כ"אחד הפנינים של האדריכלות של אזרבייג'ן". הארמון ממוקם בעיר העתיקה ונראה כמו עיר מתוחמת בתוך העיר.
מוזיאון השטיחים - מוזיאון מרהיב ביופיו המעוצב כולו כמו שטיח פרסי מגולגל. במוזיאון יש תצוגה של אלפי שטיחים ושרידי שטיחים מהתקופה העתיקה ועד לתקופת השלטון הסובייטי. לטענת תושבי המקום, שטיחים הפרסיים אינם ממוצא פרסי, אלא שמהגרים אזרבייג'אנים הביאו אותם למערב. בכל רחבי העיר תוכלו לראות אינספור שטיחים מהממים המוצעים למכירה.
מוזיאון הספרים המיניאטורי - ממוקם בעיר העתיקה, מציג אוסף גדול של ספרים מיניאטוריים. במוזיאון יש כששת אלפי ספרים בכל התחומים וכולם מיניאטוריים. הספר הקטן ביותר הוא ספר שגודלו שני מילימטרים רבועים ומקורו מיפן.
מסעדתSky Grill - מסעדת שף מומלצת במיוחד הממוקמת במלון Hilton היוקרתי בקומה 24, מול נוף פנורמי לטיילת ולחוף של העיר. המנות במסעדה מוכנות במטבח פתוח, כך שתוכלו לצפות במהלך הכנתן.
Bar 360 - בר הנמצא בקומה 25 (מעל המסעדה) במלון Hilton המאפשר לראות את נופי העיר בסיבוב של 360 מעלות ומציע גם קוקטיילים, יינות ועוד.
באקו מציעה שלל בתי אופנה, קניונים מפוארים עם מותגים ורשתות מוכרות, שדרה מרכזית והרבה סטייל.
רחוב הקניות ניזאמי (NIZAMI) - רחוב קניות ראשי שם תוכלו למצוא מגוון חנויות בגדים, מזכרות, רשתות יוקרה ועוד. מומלץ להגיע לשדרה וליהנות, בנוסף מהקניות, גם מהמזרקות היפות, ודוכני האוכל.
קניון גלריה - קניון הממוקם במרכז השדרה (מספר 42). קניון בן שלוש קומות הכולל מבחר חנויות.
קניון 28 - קניון גדול הנקרא על שם תחנת המטרו הסמוכה (28 במאי) וממוקם באחד המחוזות התוססים ביותר בעיר. הקניון משתרע על פני 5 קומות ומציע כ-70 מותגים בינלאומיים ומקומיים, בתי קפה, מסעדות וקולנוע גדול.
תקף בחודשים יוני-אוגוסט, כולל סופ"ש.